google/wiki40b huggingface dataset:
Myra (Færder)

Myra er en grunnkrets og et tettbebygd område på Føynland i Færder kommune. Området befinner seg øst på øya. Grunnkretsen har 761 innbyggere (2010).
Smørsyre

Smørsyre (butansyre) eller acidum butyricum er en karboksylsyre og en fargeløs væske med ubehagelig lukt som blant annet finnes i svette, ekskrementer, muskelsaft, dyrefett og parmesan. Noen anaerobiske bakterier konsumerer smørsyre og danner hydrogen.
Doppler (roman)

Doppler er en roman skrevet av Erlend Loe, utgitt av Cappelen forlag i 2004. Den handler om Andreas Doppler og hans kamp mot det han kaller «flinkheten». Erlend Loe har skrevet to oppfølgere til Doppler, Volvo Lastvagnar (2005) og Slutten på verden slik vi kjenner den (2015).

Handling

Boka handler om Andreas Doppler, en mann som ikke liker andre mennesker og som føler at samfunnet har tatt gal retning. Han har kone og to barn, men etter å ha falt av sykkelen og slått seg et sted i skogen, fant han ut at han heller ville tilbringe tiden alene i skogen. Han flytter derfor ut i et telt i skogen, bare noen hundre meter inn i skogen utenfor Oslo. Han begynner etter hvert å «jobbe mot flinkheten».
Tidlig i boka dreper Doppler ei elgku, men elgkuas kalv blir igjen. Etter hvert tar Doppler elgkalven til seg, gjør den til sin bestevenn og gir den navnet Bongo.
Etter hvert bestemmer Doppler seg for å bygge en totempæl til ære for sin avdøde far. Denne skal være minst elleve meter høy, og han får Bongo og sønnen til å hjelpe seg.
Det er ingen klar relasjon mellom karakteren Doppler og selve dopplereffekten. Det kan hende at det er Doppler som står stille utenfor samfunnet og derfor opplever det i en annen frekvens enn samfunnet selv.
Philipp von Boeselager

Familie og utdannelse

Philipp von Boeselager ble født i 1917 som den fjerde av åtte barn av Albert Freiherr von Boeselager (1883–1956) og hans kone Maria-Theresia Freiin von Salis-Soglio (1890–1968). Til hans slektninger hørte diplomaten Wilhelm Freiherr von Ketteler, som var en motstander av nasjonalsosialismen. Boeselagers barndomstid var preget av en katolsk oppdragelse, noe som skulle danne basis for hans senere engasjement mot nasjonalsosialismen. I 1936 avsluttet han den private katolske Aloisiuskolleg i Bonn som tilhører jesuittordenen. Samme året gikk han inn i en kavaleriavdeling i Paderborn og begynte å studere på militærskoler i Dresden og Döberitz.

Attentatforsøk

Overbevist anti-nazist ble Boeselager, da han i 1942 kom over en rapport om mord på fem medlemmer av romfolket som ble drept utelukkende på grunn av deres etniske tilhørighet. Sammen med sin overordnede, generalfeltmarskalk Günther von Kluge ble han med i motstandsarbeidet mot Hitler. Det første forsøket på et attentat kom i mars 1943, da Hitler og Heinrich Himmler kom sammen til fronten hos Kluge for å delta på et møte. Det var viktig for konspiratørene å ta ut Himmler samtidig med Hitler, slik at han ikke umiddelbart skulle overta makten. Boeselager fikk en Walther PP, men attentatet ble ikke gjennomført fordi Himmler plutselig forlot middagen rett før attentatet skulle finne sted.
Hans rolle i 20. juli-attentatet var knyttet til forflytting av tropper for å sikre kuppmakerne kontrollen, men da Hitler overlevde forsøket, falt også Boeselagers oppgaver bort, og han sørget for at hans rolle forble ukjent for Ernst Kaltenbrunners granskning. Hans bror Georg, som var del av sammensvergelsen, falt seinere under krigen i Łomża.

Etter krigen

Etter andre verdenskrig studerte han økonomi og drev med skogbruk. Ved flere anledninger uttalte han seg mot abort. I året 2000 ble han æresmedlem av foreningen Ripuaria Bonn som er tilsluttet Cartellverband der katholischen deutschen Studentenverbindungen. Han hadde fram til sin død den Walther PP-pistolen han skulle ha drept Hitler og Himmler med.
Blant Boeselagers ordener er Store fortjenstkors av Forbundsrepublikken Tysklands fortjenstorden og den franske Æreslegionen.
Harrassowitz Verlag

Harrassowitz Verlag  er et tysk akademisk forlag, basert i Wiesbaden, som spesialiserer seg på orientalske, slaviske og bok- og litteraturstudier. Forlaget utgjør den ene delen av firmaet Otto Harrassowitz GmbH & Co. KG, som også er berømt for sin akademiske bokhandelvirksomhet, rettet mot forskningsbiblioteker i hele verden, etablert i Leipzig i 1872. Harrassowitz Verlag har utgitt ca. 3000 titler, og publiserer rundt 150 akademiske bøker og periodika i året.
S. A. Chandrasekhar

Familie

Chandrasekhar er far til den kjente tamilske skuespilleren Joseph Vijay. Han er gift med sangeren Shoba Chandrasekhar. Han er far til skuespilleren Vijay. Hans datter Vidhya døde bare to år gammel.

Filmkarriere

Chandrasekhar regisserte sin første film i 1981, og hadde per 2015 regissert 69 tamilske filmer. Sammen med sin kone Shoba har han også vært produsent for et tredvetalls filmer. Noen av hans mest populære filmer har vært «Vetri», «Sattam Oru Iruttarai», «Naan Sigappu Manidhan» og «Mutham». Han har også regissert noen telugu-filmer, blant annet «Chattaniki Kallu Levu» med Chiranjeevi. 
Han har også vært selv hatt filmroller; blant annet hadde han en mindre rolle i «Naan Sigappu Manidhan».
Pianotråd

Pianotråd er en tråd av herdet karbonstål med 0,85 % karbon og en nominell hardhet på 45 Rockwell C. Den anvendes blant annet i musikkinstrumenter og noen typer fjærer.
French Open 1992

French Open 1992 ble spilt på Roland Garros-stadion i Paris i perioden 25. mai til 7. juni. French Open er en Grand Slam-turnering i tennis på grus. Jim Courier beseiret Petr Korda i singlefinalen for herrer og Monica Seles vant damefinalen over Steffi Graf.
Gassiske snikekatter

Beskrivelse

Gassiske snikekatter er en svært mangfoldig gruppe med rovpattedyr, faktisk så mangfoldig at artene tidvis har vært delt inn i andre grupper. Artene er mungolignende. Kroppen er langstrakt og relativt kortlemmet. Halen er lang, ofte like lang som kroppen og hodet tilsammen, og hodet relativt lite i forhold til kroppen. Lemmene er kraftige eller middels kraftige og labbene har klør. Kroppen er pelskledd, men utfargingen varierer i både farger og mønstre. Pelsbehåringen er tilliggende og glatt, men ofte røff/kraftig. En av artene er mellomstor i størrelse, mens de resterende åtte er små i varierende grad.

Evolusjon

Nyere forskning viser at alle artene i denne familien nedstammer fra en felles stamfar (gruppen er altså monofyletisk), som trolig koloniserte Madagaskar fra Afrika for omkring 18–24 millioner år siden. Av disse er trolig madagaskarsivett (Fossa fossana) og fossa (Cryptoprocta ferox) de to eldste artene. De nærmest beslektede nålevende slektningene tilhører trolig mungofamilien (Herpestidae).
Rovpattedyrene på Madagaskar er trolig et resultat av det som kalles konvergent evolusjon, i det disse dyra, etter å ha blitt isolert på øya (cirka 400 km fra det afrikanske kontinentet) i millioner av år, har utviklet seg til å fylle bestemte nisjer i faunaen, som ellers helt andre dyr fyller ellers i verden.
En art ble relativt nylig oppdaget av en gruppe forskere fra Durrell Wildlife Conservation Trust, Natural History Museum (London), Nature Heritage, og Conservation International. Den har fått det vitenskapelige navnet Salanoia durrelli og kalles gjerne enten Durrellsvontsira eller Durrellsmungo. Arten ble første gang oppdaget i 2004, av en gruppe forskere fra Durrell Wildlife Conservation Trust som observert et svømmende eksemplar i en innsjø nær der forskerne studerte Hapalemur griseus alaotrensis, også kalt bambuslemur, en underart av gråhalvmaki. Forskerne gjorde en kort eksaminasjon av dyret og tok bilder av det, og mistenkte straks at det kunne være snakk om en ny art. Arten ble vitenskapelig beskrevet av Durbin m fl. (2010).
Frankrikes senat

Sammensetting

Senatet består av 348 medlemmer, hvorav 10 skal representere de oversjøiske territorier og 12 franskmenn i utlandet. Valgene foretas av valgkollegier i Frankrikes departementer og for seks år av gangen. Valgkollegiene er i det vesentlige (95 %) sammensatt av lokale representanter, men også valgte representanter fra regionen til Nasjonalforsamlingen deltar.
Det skjer valg til Senatet hvert tredje år, slik at ca. halvparten av Senatet er på valg hver gang.

Oppgaver

Senatet er en selvstendig parlamentarisk forsamling og stemmer over ethvert lovforslag som enten regjeringen eller Nasjonalforsamlingen har lagt frem.
Alle lovforslag blir behandlet av ett av de sju faste utvalgene eller et spesialutvalg. Til slutt behandles forslaget i plenum.
Senatet skal uttale seg til alle forslag om endringer av forfatningen, det kontrollerer regjeringen og spiller i fransk politikk en særskilt rolle ved å representere de kommunale og regionale organer.
Psylacrida

Utseende

Middelsstore, avlange, litt blanke, brune trebukker. Antennene er litt over halvparten så lange som kroppen. Pronotum er rundet, litt lengre enn bredt, dekkvingene jevnbrede, med gule tegninger.

Utbredelse

Slekten lever i Australia.
EPLAN

EPLAN Software & Service GmbH & co. KG er et selsskap som utviklet CAE -tjenester for å optimalisere produkteutviklingsprosesser. EPLAN tilhører selskapsruppen Friedhelm Loh Group.
Selskapet sysselsetter i dag over 800 ansatte, og har kontorer i mer enn 50 land. I Norden har Eplan konterer i Sverige, Danmark, Finland og Norge. 

Historie

Selskapet ble grunnlagt i 1984 av Harald og Renate Wiechers under navnet Wiechers & Partner Datentechnik GmbH. Produktet selskapet leverte ble kalt EPLAN. I 1986 ble Friedhelm Loh, eier av Rittal (produsenten av kapsling og skapteknologi), medeier av Wiechers & Partner datentechnik GmbH. I det samme året ble de første tyske kontorene i Stuttgart, Frankfurt og München grunnlagt. I 1987 trekk Wiechers & Partner til Monheim am Rhein. I mars 1999, bestemte Harald og Renate Wiechers seg for å selge bedriften som et datterselskap til Rittal, og siden den 1. januar 2000, har selskapet gått under navnet EPLAN Software & Service GmbH & co. KG. I 2006 ble EPLAN-plattformen innført. Plattformen gir grunnlag for samarbeid mellom elektrisk, fluid-teknologi samt måle-, kontroll- og reguleringsteknologi basert på det samme datagrunnlaget.

Steder

EPLAN er representert i Tyskland på sju steder med egne avdelinger og virksomhet (Berlin, Hamburg, Hannover, Monheim am Rhein, München, Stuttgart, Titisee-Neustadt), så vel som internasjonalt i over 50 land. Egne kontorer i Belgia, Kina, Danmark, Finland, Frankrike, India, Italia, Japan, Malaysia, Mexico, Nederland, Norge, Østerrike, Russland, Sverige, Sveits, Slovakia, Spania, Sør-Afrika, Sør-Korea, tsjekkia, Tyrkia, STORBRITANNIA, Ungarn og USA.
24 karat

Andre versjoner

En svensk TV-serie med samme navn gikk på svensk TV 2 i perioden 1990–1994, med totalt 37 episoder. Harald Treutiger var programleder. I det svenske programmet komkurrerte tre lag med to deltakere hver om å vinne ett kilo rent gull. Programmet hadde på det meste fem millioner seere.
Det var også en dansk TV-serie med samme navn i 1993. Det var et Quiz-show med Søren Østergaard som programleder og Martin Arli som assistent. Serien ble spilt inn i Göteborg og ble produsert av MTV Production.
Programkonseptet hadde sitt opphav fra Nederland.

Omtale og seertall

Norge

Programserien hadde en sterk åpning med 410 000 seere, men deretter falt seertallet drastisk. Etter noen sendinger falt det til rundt 150 000, og på slutten av sesongen var det sunket til rundt 60 000. Programmet fikk bare terningkast to av VG.
TV3 hadde satset mange millioner kroner på programmet, som skulle bli kanalens nye fyrtårn, og skulle trekke seere til TV3s andre programmer. Men slik ble det ikke. Steffen Tangstad mente at årsaken til at seerne sviktet programmet var de mange reklameavbruddene. Han mente dette virket irriterende på seerne. Stephanie Campbell, TV3s programsjef i Skandinavia syntes det var uforståelig at programmet ikke ble en suksess i Norge. Hver episode kostet nærmere en halv million å lage.
Programkonseptet ble meget populært i Sverige.
X/OS Linux

X/OS Linux er en tidligere Linuxdistribusjon som var basert på Red Hat Enterprise Linux, og som rettet seg mot næringslivet. Distribusjonen benyttet skrivebordsmiljøene GNOME og KDE, og støttet datamaskinarkitekturene x86 og x86-64.
Versjon 3.0 ble lansert 24. august 2004. Siste versjon var 5.1, som ble lansert 1. februar 2008.
Cleveland Browns i NFL-sesongen 2019

Spillere lagt til og mistet

Under offseason i 2019 signerte Browns også DT Brandin Bryant, WR Jaelen Strong og G Bryan Witzmann, men de ble alle frigitt før sesongstart.

Uniformendringer

Den 4. september annonserte Browns at de skulle ta i bruk de brune "color rush"-uniformene som ble debutert i 2018 som hoveduniform på hjemmebane i 2019, i seks kamper. Disse uniformene har mørkebrune trøyer med oransje numre og striper, og mørkebrune bukser med oransje striper.
Nordfjorden (Svalbard)

Nordfjorden er en arm av Isfjorden på Spitsbergen i øygruppa Svalbard. Den har en munning som er 17 km bred, og går nordover. Ved Kapp Wærn deler den seg i den lange og smale Dicksonfjorden og den korte brede Ekmanfjorden. Til botn av av Dicksonfjorden er den rundt 48 km lang. Boheman fuglereservat ligger vest for munningen av Nordfjorden.
Negribreen

Negribreen er en isbre på Spitsbergen på Svalbard. Den ligger i skillet mellom Sabine Land i sør og Olav V Land i nord, og munner ut lengst nordvest i Storfjorden. Breen danner her en 12 kilometer bred isfront, hvor det ytterste punktet kalles Kapp Antinori.
Breen er oppkalt etter den italienske geografen baron Christoforo Negri (1809-1896)
Snøbrett under Vinter-OL 2014 – Parallellslalåm kvinner

Elimineringsrunde

Elimineringsrunden startet med åttendedelsfinaler, hvor den med best totaltid i hvert heat avanserte.
Bruno (ubåtbunker)

Bruno er en ubåtbunker oppført på Laksevåg av den tyske Kriegsmarine under andre verdenskrig.
En stor del av arbeidet ble utført av rundt 2000 krigsfanger fra Sovjetunionen. Bunkerens tak består av fem meter tykk armert betong. Det gikk med en hel norsk årsproduksjon av sement til byggingen. Bunkeren ble tatt i bruk i 1943. Den ble forsøkt ødelagt under bombingen av Laksevåg 4. oktober 1944. Sammen med Dora var den Tysklands verksted for overhaling ubåter i Norge. Bunkeren var ikke helt ferdig da Tyskland kapitulerte i 1945. Bunkerens eksteriør og struktur ble fredet i 2004, den brukes blant annet til kontorer og verksteder. Bunkeren hadde i utgangspunktet syv dokker, tre av disse eksisterer og brukes av sjøforsvaret til vedlikehold av Ula-ubåtene. Forsvarsbygg forvalter anlegget. Hele bunkeren var på 45 mål, 15 mål ble revet etter krigen.
.gl

Registrering

Registreringer foretas direkte på andre nivå.
Datsun

Datsun i Norge

Datsun var utbredt i Norge. Spesielt populære modeller i Norge var Datsun Cherry (A-serie), Datsun Sunny (Y-serie), Datsun Violet (J-serie), Datsun Bluebird (B-serie), Datsun Laurel (L-serie)  og Datsun Cedric (C-serie).
I Norge er det en klubb for de som er interessert i gamle Datsun-biler. Den heter Datsun/PMC Registeret.
Japan Airlines Flight 123

Flyvningen

Flygningen forløp normalt inntil tolv minutter etter avgang. Da oppsto en dekompresjon i halepartiet. Pilotene gjorde alt de kunne for unngå en styrt, og det klarte de i 32 minutter før flyet mistet høyde og styrtet mot et fjell i Gunma på Hokkaido og krasjet. Kun fire personer overlevde. Blant de omkomne var den japanske sangeren og skuespilleren Kyu Sakamoto som hadde hatt verdenssuksess med sangen «Sukiyaki» i begynnelsen av 1960-årene.

Årsak

I 1978 landet flyet med nesen for høyt opp i lufta så halen ble flerret opp. Flyet ble reparert, men arbeidet var ikke i henhold til spesifikasjonene fra Boeing-fabrikken. Syv år senere åpnet såret seg og rev av halefinnen, noe som førte til at alle fire hydraulikksystemer ble ødelagt og all hydraulikkolje rant ut.

Flyet

Flyet som opererte flyvningen var en Boeing 747SR-46 registrert JA8119. Det fløy for første gang 28. januar 1974, og hadde 25 030 flytimer og gjennomført 18 835 flyvninger. Flyvningen var dagens femte, nest siste.
Keratitt

Symptomer og funn

Felles for alle keratittene er at symptombildet preges av lysskyhet, tåreflod og smerter. I tillegg kan det være synsnedsettelse ved de alvorligste formene.

Betennelsen ses i form av en ciliær injeksjon (i motsetning til en konjuktival injeksjon som man ser ved konjunktivitt). Dette er en rødhet som kranser tett om regnbuehinnen. Det kan også være blandingsinjeksjon, som er både ciliær og konjunktival injeksjon samtidig.

Amøboid

Amøbe-infeksjoner i øynene er veldig sjelden i Norge, men de kan være veldig alvorlige, og potensielt synstruende.

Acanthamøba

Gir en meget alvorlig keratitt som gir alvorlig synstap hvis den ikke behandles.

Bakteriell

Bakterielle keratitter er alltid alvorlige, og må behandles så snart som mulig (se under) for ikke å føre til synstap. Det finnes mange bakterier som kan infisere hornhinnen.

Streptokokker og stafylokokker

Er de vanligste årsakene til bakterielle keratitter i Norge og Norden.

Pseudomonas aeruginosa

Er den mest alvorlige av alle de infeksiøse keratittene, men forholdsvis sjelden. Den rammer især linsebrukere, da linsen kan funger som reservoar for bakteriene. Hvis denne ikke behandles vil den gi varig synstap på det affiserte øyet.

Viral

Forskjellige virale agens kan gi keratitt. Dette er litt mindre alvorlig enn bakteriell infeksjon, men kan også gi synstap.

Herpes simplex-keratitt

Er den vanligste virale keratitten. Den skyldes infeksjon med herpes simplex viruset, og kan skade synet ved at det oppstår et grenformet arr på hornhinnen (keratitis dendrittica). (Se også herpesvirusinfeksjoner)

Zoster ophtalmicus / helvetesild

Skyldes infeksjon med varicella zoster viruset.

Infeksiøs keratitt

Behandles i utgangspunktet med antimikrobielle midler. Ved alvorlig ødeleggelse av hornhinnen som gir synstap/blindhet, kan man vurdere hornhinnetransplantasjon.

Amøboid og bakteriell

Behandles med øyedråper med antibiotika (chloramphenicol, erythromycin) eller med klorhexidin.
Sladder

Ordets og fenomenets opprinnelse

Man må anta at mennesker har gjort bruk av sladder så lenge språk og sosiale strukturer har eksistert, man finner fenomenet i de kulturer som er blitt undersøkt. Det norske ordet sladder kommer fra det lågtyske «sladdern» (klaske, plaske, skravle, pludre) som også kan forklare en tidligere utbredt forståelsen av sladder som likegyldig prat.

Sladderens ulike former og hensikter

Sladder brukes i dag bevisst til å spre positiv ladet informasjon om mennesker, kan være forankret i en tro på at en hvilkensomhelst informasjon er bedre enn ingen oppmerksomhet om personen. Innenfor forretnings- og næringslivet kan sladder være et verktøy for å forme strukturer for eksempel med hensikt å plassere personer og organisasjoner innenfor hierarkier, jevnfør også fenomenet omdømmejustering.
Når en innenfor grupper styrker moralen med positiv informasjon om personer internt, og negativ informasjon om eksterne personer kan det være bevisst bruk av sladder. Sladder kan på den måten inngå som en ingrediens i sosial trening og nettverksbygging.
I noen tilfeller lekkes privat informasjon om andre som skulle vært fortrolig, dette kan skje bevisst for å plante sann privat informasjon, eller informanten kan røpe den ved uhell, det skjer gjerne blant barn. Blant barn forbindes også sladder negativt med angiveri: «Sladrehank skal selv ha bank».
Den negative betydning av sladder er sladder assosiert til kvinnesnakk, misunnelse, baksnakking og ryktespredning, har blitt koplet til bygde- og småbymiljøer og har blitt forklart med janteloven.
Ofte forbindes også sladder med planting av usann eller ikke-verifisert informasjon, kan være ledd i systematiske kampanjer for å skade andre mennesker eller organisasjoner, noen ganger for å fordreie omdømmet til mennesker og systemer. Dette skjer i ulike skalaer, fra vennegjenger til aktører i forretningsverdenen og nasjonal og internasjonal politikk. Den mest uskyldige formen kan være et resultat av behovet for å uttrykke følelser og antipatier, mens det andre ganger kan være ønske om å sverte og kanskje til og med styrte demokratisk valgte ledere.
Det er et behov for sladder i alle sosiale sammenhenger, undersøkelser påviser at opp mot 70 % av all kommunikasjon i mellommenneskelige forhold dreier seg om sladder. Dette har mange utnyttet til en levevei, den delen av ukebladspressen som har spesialisert seg på omtale både av de ekte kjendiser og av personer av den type «kjendiser» som trenger hjelp til å bli kjent, man snakker om den såkalte sladrepressen. Denne formen for sladrespredning skjer også svært ofte i mot viljen og i mot ønsket til kjendisen som da blir et offer og man kan si den representerer en moderne form for sladrespredning. I flere land har kjendiser ment seg skadet av sladrepressen og har tatt rettslige skritt for oppreising. Et konkret eksempel er den negative og usanne omtale som kronprinsesse Mette-Marit har vært utsatt for i tyske og norske ukeblad samt i andre artikler som har tiltatt form av kampanjer.
I tilfellet med sladrepressen kan en også si at sladder fyller et behov for lett tilgjengelig underholdning i befolkningen.
Wealth Masters International

Konsept

WMIs markedsførte opplæringsprodukter, der første steg M1 var en serie med CD-er og DVD-er som skulle gi opplæring og instruksjoner i hvordan man bygger opp sin bedrift og utvikler velstand. M2 og M3 var internasjonale konferanser der det ble leid inn profesjonelle foredragsholdere bl.a. innenfor team-building, investeringer og personlig økonomi.
Medlemmene etablerte som regel egne nettsteder hvor de markedsførte konseptet og produktene. Hver selger mottok provisjon av egne innsalg i opptil fem nivåer under seg.

Wealth Masters International i Norge

Det var først gjennom selskapet CarbonCopyPro at WMI i 2009 fikk etablert seg for alvor i Norge. Gjennom et samarbeid mellom disse to selskapene ble CarbonCopyPro brukt til å markedsføre WMI. Flere nordmenn har oppgitt å ha tjent millionbeløp som distributører for WMI. Høsten 2011 ble nordmannen Per Gunnar Hoem ansatt som Vice President of Marketing for satsingen i Europa.

Etterspill

Parallelt med at WMI ble erklært ulovlig i Norge kastet mange av de norske medlemmene seg med på konseptet That Free Thing.
Da tilstrømningen av medlemmer stoppet opp i 2011 som følge av de juridiske problemene i Norge oppstod det uenigheter mellom WMIs grunnleggere og toppselgerne som hadde brukt CarbonCopyPro som salgskanal. CarbonCopyPro ble reintrodusert som Pro U (Pro University) i samarbeid med David Bach og konseptet Automated Millionaire. Dette kulminerte i et søksmål fra WMI mot Jay Kubassek og de mest sentrale i hans selgerkorps.
I 2013 etablerte Herriage og Bessey selskapet Vertical Legacy, også her med Per Gunnar Hoem som en av nøkkelpersonene.
Blant dem som ble saksøkt sammen med CarbonCopyPro var Michael Force. Han etablerte senere selskapet Digital Attitude med et forretningskonsept svært likt WMI. Med seg fikk han Mary Dee som hadde vært sentral i WMIs administrasjon, men som i 2011 røk uklar med Herriage og Bessey. I januar 2018 gikk Federal Trade Commission til aksjon mot Digital Altitude og stengte driften. Det ble tatt ut søksmål mot Force med anklager om at det var begått bedrageri i størrelsesorden 14 millioner dollar. I 2019 ble det inngått et forlik som innebar at Force måtte betale tilbake 1,9 millioner dollar, i tillegg til at han på livstid måtte avstå fra å delta i enhver form for investeringsvirksomhet eller bedriftsrådgiving.
Karl Bessey døde i 2018.
Antipodoeciidae

Utseende

Antipodoecia turneri er en liten (vingespenn 8–10 mm), mørk vårflue med smale, tilspissede vinger. Antennene er omtrent så lange som forvingen. Hodet mangler punktøyne (ocelli), maksillarpalpene hos hannen er tre-leddete og krummet opp foran hodet, hos hunnen fem-leddete. Scutellum har en enkelt, kuppelformet vorte i midten. For- og mellombeina har to sporer, bakbeina fire. Midtbeinet har en rekke av korte, svarte pigger som går fra låret over leggen ut på foten.

Utbredelse

Familiens eneste kjente representant finnes bare i det østlige Australia.